Arriba la cursa més divertida de l'any, la XII Sant Silvestre Gandia
26 desembre 2017

## Arriba la cursa més divertida de l'any, la XII Sant Silvestre Gandia26 desembre 2017Última actualització: 14 juliol 2025

![](../gestion/img/_AO_0026-copia.jpg)  
  

La **regidora d’Esports, Lydia Morant,** i el **president del Club de Córrer El Garbí, Ximo Más**, han presentat aquest matí la dotzena edició de la Sant Silvestre Gandia. La popular cursa tindrà lloc el pròxim divendres, 29 de desembre, a partir de les 21 hores, amb eixida i arribada a la plaça Major. El circuit serà urbà i recorrerà el centre històric i el raval. En acabar, hi haurà avituallament i xocolatada amb fartons.

        La cursa tindrà una triple vessant: la competitiva; lúdica, familiar i divertida i la solidària. Hi haurà tres premis per als millors classificats i tres més per a les millors disfresses individuals i grupals, respectivament.

        La inscripció té un preu solidari de 3 €, ja que un euro es destinarà a ajudar a l’Associació de Familiars de Malalts d’Alzhèimer, AFA la Safor. A més a més, tant els participants, com les persones que ho desitgen, poden portar un quilo d’aliments no peribles per al menjador social.

Les inscripcions ja estan obertes a l’oficina del club (torre pista d’Atletisme), als comerços Dimendi, Toy Planet, Farmàcia Bel·lan, Borja Ópticos, Km 42, Farmàcia Carolina Esteve o el mateix dia de la prova, fins a les 19 hores, a la plaça Major.    

La regidora d’Esports ha convidat la ciutadania a participar en la cursa i ha felicitat el Club de Córrer El Garbí per la iniciativa esportiva i solidària, ja consolidada a la nostra ciutat.

        Per a Ximo Más, “és una manera molt divertida i solidària d’acabar l’any, fent esport”.